Mallorca 41 is 'n lieflike selfsorg-duplekswoonstel op die grondvloer in die veilige en rustige Mallorca-kompleks in Umdloti. Dit is net oorkant die strand geleë.
Dié dupleks het slaapplek vir 4 gaste en beskik oor 2 slaapkamers, 1 badkamer en 'n oopplan-kombuis, -eetkamer en -leefarea. Die eerste slaapkamer het 'n dubbelbed en die tweede slaapkamer het 'n stapelbed.
Die kombuis is volledig toegerus vir selfsorg en sluit 'n yskas-vrieskas, stoof en oond in. Daar is ook 'n eetkamertafel in die eetarea met sitplek vir 6. Die sitkamer het 'n plafonwaaier en 'n TV met sekere DStv-kanale.
Gaste het toegang tot 'n patio…
Gaste het toegang tot 'n patio met braaigeriewe, luisterryke tuine en 'n groot gemeenskaplike swembad. Veilige parkeerplek word voorsien.
'n Bespreking by Mallorca 41 sluit in:
Gaste wat na Mallorca 41 gekyk het, het ook belangstelling getoon in die volgende lekke plekke: Stepanakert - Wikipedia
Xankəndi / Xankändi
Land (de facto)
Gestig in die
25,66 vk km
Stepanakert (Armeens: Ստեփանակերտ, Azerbeidjans: Xankəndi of Xankändi, Russies: Степанакерт) is die hoofstad van Nagorno-Karabach, 'n de facto onafhanklike republiek tussen Armenië en Azerbeidjan. Die stad het in 2010 53 000 oorwegend Armeense inwoners gehad.
Volgens middeleeuse Armeense bronne is na die nedersetting oorspronklik as Vararakn (Վարարակն) verwys totdat die naam in 1847 na Khankendi gewysig is. Azerbeidjanse bronne beweer dat die nedersetting eers in die 18de eeu deur 'n Karabach-khan gestig is en dus Khankendi genoem is ('n Turkiese naam wat as "die khan se dorp" vertaal kan word).
Ná die Russiese Oktoberrevolusie is 'n nuwe stad gestig wat deur die Sowjet-regering in 1923 Stepanakert genoem is - ter ere van Stepan Shahumyan, 'n Armeense kommunis en leier van die sogenaamde "26 kommissars van Bakoe" wat in 1918 in die Azerbeidjanse hoofstad Bakoe deur Britse soldate doodgeskiet is.
Een van Stepanakert se hoofstrate
Nadat die vroeëre hoofstad van die Outonome Oblast Nagorno-Karabach, Şuşa, gedurende die sogenaamde Şuşa-pogrom verwoes is, het Stepanakert die funksie van administratiewe setel vervul en tot die gebied se belangrikste stad gegroei. Die bevolking het van 10 459 in 1939 meer as verdriedubbel tot 33 000 in 1978.
In 1926 het die plaaslike regering die stadsuitleg van Stepanakert volgens 'n ontwerp van die bekende Armeense argitek Alexander Tamanian verbeter. Twee bykomende ontwerpe vir die uitbreiding van die stad, wat Tamanian se oorspronklike ontwerp behou het, is in die 1930's en 1960's goedgekeur.
'n Aantal skole en twee "poliklinieke" is gebou, en in 1932 is 'n Armeense Dramatiese Skouburg in die lewe geroep wat na Maxim Gorki vernoem is. Stepanakert het tot Nagorno-Karabach se industriële sentrum ontwikkel waar teen die middel van die 1980's negetien nywerheidsaanlegte gevestig was.
Die politieke en ekonomiese hervormingsproses, wat deur sekretaris-generaal Michail Gorbatsjof in 1985 begin is, het met 'n desentralisering van die Sowjet-gesag gepaard gegaan. Armeniërs in die Armeense SSR en Nagorno-Karabach het Gorbatsjof se hervormingsproses as 'n kans beskou om die twee gebiede te herenig.
Op 20 Februarie 1988 het tienduisende Armeniërs op Stepanakert se Leninplein (tans Renaissanceplein) vergader om die insluiting van Nagorno-Karabach by Armenië te eis. Op dieselfde dag het die Opperste Sowjet van Nagorno-Karabach besluit om Nagorno-Karabach met die Armeense SSR te verenig - ondanks felle weerstand van die Sowjet-Azerbeidjanse owerheid. Die politieke krisis het etniese spanninge tussen Armeniërs en Azerbeidjanners in Stepanakert meegebring, en byna alle Azerbeidjanners het in die volgende jare uit die stad gevlug.
Nadat Azerbeidjan in 1991 sy onafhanklikheid van die Sowjetunie verklaar het, het die regering Stepanakert se naam weer na Khankendi gewysig - as deel van 'n veldtog teen kommunisme en 'n beleid van Azerifikasie.
Die politieke spanninge het tot 'n volskaalse oorlog tussen Armeense en Azerbeidjanse magte geëskaleer. Uiteindelik het Armeniërs nie net beheer oor Nagorno-Karabach gekry nie, maar ook oor Azerbeidjanse gebiede wes van die omstrede gebied wat nou as 'n korridor tussen Nagorno-Karabach en die nuutgestigte Republiek van Armenië kon dien.
In Stepanakert is gedurende die konflik swaar skade deur Azerbeidjanse artillerievuur berokken, veral vroeg in 1992 toe die Azerbeidjanners die stad Şuşa as militêre basis gebruik het van waar GRAD-vuurpyle afgeskiet is. Azerbeidjanse magte het 'n reeks grondaanvalle teen Stepanakert geloods wat egter met sukses afgeweer is. Die artillerievuur is eers gestaak nadat Şuşa op 9 Mei 1992 deur Armeense magte ingeneem is. Stepanakert het egter nog tot die einde van die oorlog onder Azerbeidjanse lugaanvalle gely.
In 1994 is 'n nie-amptelike wapenstilstand gesluit.
Voor die oorlog het Stepanakert se ekonomie hoofsaaklik op voedselverwerking, sywewery en wynbou gebaseer. Die oorlogshandelinge het groot skade aan die ekonomiese infrastruktuur berokken, maar danksy beleggings uit die geledere van diaspora-Armeniërs is nuwe lewe in die ekonomie van Stepanakert en die Republiek van Nagorno-Karabach ingeblaas.
Toerisme is een van die sleutelbedrywe vir werkskepping. 'n Aantal hotelle is deur diaspora-Armeniërs geopen, waaronder in 2000 die Nairi-hotel in besit van Jack Abolakian, 'n Australiër van Armeense afkoms.
'n Spesiale ekonomiese sone is geskep om buitelandse beleggings te bevorder. Hier word onder meer klokonderdele vir 'n Switserse onderneming vervaardig, terwyl 'n Russiese maatskappy diamante laat poleer.
'n Nuwe lughawe is tans in aanbou en sal na verwagting in 2012 geopen word.
Montebello, Kalifornië, Verenigde State
↑ Shahen Mkrtchyan: «Ստեփանակերտ» (Stepanakert). In: Armeense Sowjet-ensiklopedie, boekdeel XI. Jerewan: Armeense Akademie van Wetenskappe 1985, bl. 124-125
↑ Johannes Rau: Der Berg-Karabach-Konflikt zwischen Armenien und Aserbaidschan. Verlag Dr. Köster 2007, bl. 17-18
↑ Stuart Kaufman: Modern Hatreds: The Symbolic Politics of Ethnic War. New York: Cornell Studies in Security Affairs 2001, bl. 61
↑ Naira Hayrumyan: Recovery and Concern: Regional Unrest Reminds of NKR's Years of Progress While Raising Anxiety. In: Armenian General Benevolent Union Magazine, jaargang 18, nommer 2, November 2008, bl. 34-37
↑ Walter Mayr: Tinderbox Caucasus - Sparks Flying along the Pipeline. In: Spiegel Online International, nommer 27, 2006
↑ diepresse.com: Berg-Karabach: Das Warten auf den nächsten Krieg, 2 Oktober 2011
Hoofstede van afhanklike gebiede: Diego Garcia | Flying Fish Cove | Hongkong | Macau | West Island
Hoofstede van omstrede gebiede: Lefkoşa | Stepanakert | Soechoemi | Taipei | Zchinwali
Hoofstede van: Afrika - Europa - Noord-Amerika - Oseanië - Suid-Amerika
Ontsluit van "http://af.wikipedia.org/w/index.php?title=Stepanakert&oldid=1163548"	Kategorieë: Hoofstede in AsiëNedersettings in Nagorno-Karabach	Navigasie-keuseskerm
Die bladsy is laas op 24 April 2013 om 14:45 bygewerk.